Държавен вестник, бр. 106, 2023 г., стр. 57

БРОЙ  106	
Д Ъ Р Ж А В Е Н  В Е С Т Н И К 	
СТР.  57  
135. „Съставно образувание, облагано с 
ниска данъчна ставка“ за целите на част 
пета „а“ е:
а) съставно образувание на многонационал­
на група предприятия или на голяма нацио­
нална група предприятия, което е разположено 
в юрисдикция с ниска данъчна ставка, или
б) съставно образувание без юрисдикция, 
което за даден данъчен период формира до­
пустима печалба, която се облага с ефективна 
данъчна ставка, по-ниска от 15 на сто.
136. „Междинно образувание майка“ за 
целите на част пета „а“ е съставно образу­
вание, което пряко или косвено притежава 
участие в собствеността на друго съставно 
образувание от същата многонационална група 
предприятия или голяма национална група 
предприятия и което не е крайно образувание 
майка, частично притежавано образувание 
майка, място на стопанска дейност или ин­
вестиционно образувание.
137. „Контролиращо участие“ за целите на 
част пета „а“ е участие в собствеността на 
образувание, чийто притежател е задължен 
или би бил задължен да включи образуванието 
в консолидиран финансов отчет по смисъла 
на т. 124. Главното образувание притежава 
контролиращо участие в свое място на сто­
панска дейност.
138. „Частично притежавано образувание 
майка“ за целите на част пета „а“ е съставно 
образувание:
а) което пряко или косвено притежава 
участие в собствеността на друго съставно 
образувание от същата многонационална 
група предприятия или голяма национална 
група предприятия, и
б) в което повече от 20 на сто от участи­
ето в собствеността му, даващи право върху 
дял от печалбата, се притежават пряко или 
косвено от едно или повече лица, които не 
са съставни образувания от същата много­
национална група предприятия или голяма 
национална група предприятия, и
в) което не е крайно образувание майка, 
място на стопанска дейност или инвестици­
онно образувание.
139. „Участие в собствеността“ за целите 
на част пета „а“ е участие в капитала на об­
разувание или място на стопанска дейност, 
което дава на притежателя му право на дял 
от печалбата, капитала, или резервите на 
образувание или място на стопанска дейност.
140. „Образувание майка“ за целите на част 
пета „а“ е крайно образувание майка, което 
не е изключено образувание, междинно об­
разувание майка или частично притежавано 
образувание майка.
141. „Допустими счетоводни стандарти“ за 
целите на част пета „а“ са Международните 
счетоводни стандарти, приети с Регламент 
(ЕО) № 1606/2002 на Европейския парламент и 
на Съвета от 19 юли 2002 г. за прилагането на 
Международните счетоводни стандарти (OВ, L 
243/1 от 11 септември 2002 г.), както и нацио­
налните счетоводни стандарти на Австралия, 
Бразилия, Канада, държавите – членки на 
Европейския съюз, държавите – членки на 
Европейското икономическо пространство, 
Хонконг (Китай), Япония, Мексико, Нова 
Зеландия, Китайската народна република, 
Република Индия, Република Корея, Русия, 
Сингапур, Швейцария, Обединеното кралство 
и Съединените американски щати.
142. „Одобрени счетоводни стандарти“ за 
целите на част пета „а“ е, по отношение на 
дадено образувание, система от общоприети 
счетоводни принципи, разрешена за прилагане 
от компетентен счетоводен орган в юрисдикци­
ята, в която е разположено образуванието. За 
целите на тази точка компетентен счетоводен 
орган е орган, който има законови правомо­
щия да определя, установява или одобрява 
прилагането на счетоводни стандарти в тази 
юрисдикция.
143. „Съществено нарушаване на конкурен­
цията“ за целите на част пета „а“ е такова при­
лагане на определен принцип или процедура 
съгласно счетоводен стандарт, което води до 
общо отклонение в приходите или разходите 
от над 75 000 000 евро за даден данъчен период 
в сравнение с резултата, който би се получил, 
в случай че се приложи съответният принцип 
или процедура съгласно Международните сче­
товодни стандарти, приети с Регламент (ЕО) 
№ 1606/2002 на Европейския парламент и на 
Съвета от 19 юли 2002 г. за прилагането на 
Международните счетоводни стандарти (OВ, 
L 243 от 11 септември 2002 г.).
144. „Допустим национален допълнителен 
данък“ за целите на част пета „а“ е данък, 
въведен в националното право на дадена 
юрисдикция, която не предоставя каквито 
и да е предимства, свързани с правилата за 
неговото прилагане, и:
а) при който допълнителните печалби на 
съставните образувания, намиращи се в тази 
юрисдикция, се определят по реда на Дирек­
тива (ЕС) 2022/2523, когато юрисдикцията 
е в Европейския съюз, а във всички други 
юрисдикции – по реда на Правилата на Ор­
ганизацията за икономическо сътрудничест­
во и развитие (Данъчни предизвикателства, 
произтичащи от цифровизацията на иконо­
миката – Типови глобални правила срещу 
свиване на данъчната основа (втори стълб), 
и при който към допълнителните печалби 
на съставните образувания, намиращи се в 
тази юрисдикция, се прилага минималната 
данъчна ставка от 15 на сто в съответствие 
с разпоредбите на Директива (ЕС) 2022/2523, 
когато юрисдикцията е в Европейския съюз, 
а във всички други юрисдикции – по реда на 
Правилата на Организацията за икономическо 
сътрудничество и развитие (Данъчни предиз­
викателства, произтичащи от цифровизацията 
на икономиката – Типови глобални правила